Jakuudi teaduskeskus

Venemaa Teaduste Akadeemia Siberi osakonna Jakuudi teaduskeskus (vene keeles Якутский научный центр Сибирского отделения Российской академии наук) on Venemaa Teaduste Akadeemia Siberi osakonna allasutus Sahha Vabariigi territooriumil peakorteriga Jakutskis, üks üheksast Venemaa TA Siberi osakonna teaduskeskusest. 1947. aastal asutati NSV Liidu Teaduste Akadeemia Jakuudi teaduslik uurimisbaas, 1949. aastal reorganiseeriti see NSV Liidu Teaduste Akadeemia Jakuudi filiaaliks. Pärast NSV Liidu TA Siberi osakonna loomist 1957. aastal lülitati Jakuudi filiaal Siberi osakonna koosseisu (NSV Liidu Teaduste Akadeemia Siberi osakonna Jakuudi filiaal). 1988. aastal nimetati filiaal ümber NSV Liidu Teaduste Akadeemia Siberi osakonna Jakuudi teaduskeskuseks (1991. aastast Venemaa Teaduste Akadeemia Siberi osakonna Jakuudi teaduskeskus). Teaduskeskuse peahoone asub Jakutskis aadressil Petrovski tänav 2. Hoone fassaadi frontoonil on säilinud ehitusaegne kiri kahes keeles (vene ja jakuudi keeles) "NSV Liidu Teaduste Akadeemia. Jakuudi filiaal". Teaduskeskuse juhtorgan on teaduskeskuse presiidium; selle esimees on 2012. aastast Venemaa Teaduste Akadeemia korrespondentliige Mihhail Lebedev, kes on ühtlasi Jakutskis asuva Venemaa TA Siberi osakonna Põhja-Venemaa füüsika-tehnikaprobleemide Instituudi direktor. 39-liikmelisse presiidiumisse kuulub ka 8 Sahha teaduste akadeemia liiget: Anatoli Aleksejev, ajaloolane, Venemaa TA Siberi osakonna Põhja-Venemaa põlisrahvaste humanitaaruuringute instituudi direktor Jevgeni Berežko, füüsik, Venemaa TA Siberi osakonna kosmofüüsikauuringute ja aeronoomia instituudi direktor, Venemaa TA korrespondentliige Valeri Fridovski, Venemaa TA Siberi osakonna teemantide ja väärismetallide geoloogia instituudi direktori kohusetäitja Igor Kolodeznikov, geoloog, Sahha teaduste akadeemia president Germogen Krõmski, füüsik, Venemaa TA Siberi osakonna kosmofüüsikauuringute ja aeronoomia instituudi peateadur, Venemaa TA akadeemik Aleksandr Safronov, Venemaa TA Siberi osakonna nafta- ja gaasiprobleemide instituudi direktor, Venemaa TA korrespondentliige Nikita Solomonov, Venemaa TA Siberi osakonna bioloogia instituudi direktor (1986–1997), Venemaa TA korrespondentliige Viktor Šepelev, Venemaa TA Siberi osakonna Melnikovi-nimelise geokrüoloogia instituudi teadusdirektor Jakuudi teaduskeskus teostab Jakutskis paikneva 8 instituudi ja ühe teaduskeskuse teaduslik-metoodilist juhtimist: Venemaa TA Siberi osakonna igikeltsa bioloogiliste probleemide instituut Venemaa TA Siberi osakonna teemantide ja vääriskivide geoloogia instituut Venemaa TA Siberi osakonna Tšerski-nimeline Põhjaregiooni mäeinstituut Venemaa TA Siberi osakonna Põhjaregiooni põlisrahvaste humanitaaruuringute instituut Venemaa TA Siberi osakonna Šaferi-nimeline kosmofüüsikauuringute ja aeronoomia instituut Venemaa TA Siberi osakonna Melnikovi-nimeline geokrüoloogia instituut Venemaa TA Siberi osakonna nafta- ja gaasiprobleemide instituut Venemaa TA Siberi osakonna Larionovi-nimeline Põhjaregiooni füüsika-tehnikaprobleemide instituut Jakutski meditsiiniliste kompleksprobleemide teaduskeskus Историческая справка. prez.ysn.ru Якутский научный центр СО РАН. sbras.ru Визитная карточка Сибирского отделения. sbras.ru Koduleht. prez.ysn.ru